origenes.contra-celsum 3.36
Ἐπεὶ δὲ μετὰ ταῦτα καὶ τὰ περὶ τῶν παιδικῶν Ἀδριανοῦ ( λέγω δὲ τὰ περὶ Ἀντινόου τοῦ μειρακίου καὶ τὰς εἰς αὐτὸν τῶν ἐν Ἀντινόου ( πόλει ) τῆς Αἰγύπτου τιμὰς ) οὐδὲν οἴεται ἀποδεῖν τῆς ἡμετέρας πρὸς τὸν Ἰησοῦν τιμῆς , φέρε καὶ τοῦτο ὡς φιλέχθρως λεγόμενον διελέγξωμεν . τί γὰρ κοινὸν ἔχει ὁ γενόμενος ἐν τοῖς Ἀδριανοῦ παιδικοῖς βίος , οὐδὲ τὸν ἄῤῥενα ἀπαθῇ γυναικείας νόσου φυλάξαντος . πρὸς τὸν σεμνὸν ἡμῶν Ἰησοῦν , οὗ μηδὲ οἱ μυρία κατηγορήσαντες καὶ ψευδῆ ὅσα περὶ αὐτοῦ λέγοντες δεδύνηνται κατειπεῖν ὡς κἂν τὸ τυχὸν ἀκολασίας κἂν ἐπ᾿ ὀλίγον γευσαμένου ; ἀλλὰ καὶ εἴπερ φιλαλήθως καὶ ἀδεκάστως τὰ περὶ τὸν Ἀντίνου ἐξετάζοι τις , μαγγανείας ἂν Αἰγυπτίων καὶ τελετὰς εὕροι τὰς αἰτίας τοῦ δοκεῖν τι αὐτὸν ποιεῖν ἐν Ἀντινόου πόλει καὶ μετὰ τὴν τελευτὴν αὐτοῦ · ὅπερ καὶ ἐπ᾿ ἄλλων νεὼν ἱστορεῖται ὑπὸ Αἰγυπτίων καὶ τῶν τὰ τοιαῦτα δεινῶν γεγονέναι , ἔν τισι τόποις ἱδρυόντων δαίμονας μαντικοὺς ἢ ἰατρικοὺς πολλάκις δὲ καὶ βασανίζοντας τοὺς δοκοῦντάς τι παραβεβηκέναι περὶ τῶν τυχόντων βρωμάτων ἢ περὶ τοῦ θιγεῖν νεκροῦ σώματος ἀνθρωπίνου , ἵνα δοκοῖεν δεδίττεσθαι τὸν πολὺν καὶ ἀπαίδευτον . τοιοῦτος δέ ἐστι καὶ ἐν Ἀντινόου πόλει τῆς Αἰγύπτου νομισθεὶς εἶναι θεὸς , οὗ ἀρετὰς οἱ μέν τινες κυβευτικώτερον ζῶντες καταψεύδονται , ἕτεροι δὲ ὑπὸ τοῦ ἐκεῖ ἱδρυμένου δαίμονος ἀπατώμενοι καὶ ἄλλοι ἀπὸ ἀσθενοῦς τοῦ συνειδότος ἐλεγχόμενοι οἴονται τίνειν θεήλατον ἀπὸ τοῦ Ἀντινόου ποινήν . τοιαῦτα δέ ἐστι καὶ τὰ δρώμενα αὐτῶν μυστήρια καὶ αἱ δοκοῦσαι μαντεῖαι , ων πάνυ μακράν ἐστι τὰ τοῦ Ἰησοῦ . οὐ γὰρ συνελθόντες γόητες , χάριν τίνοντες βασιλεῖ τινι κελεύοντι ἢ ἡγεμόνι προστάσσοντι , πεποιηκέναι ἔδοξαν αὐτὸν εἶναι θεὸν , ἀλλ᾿ αὐτὸς ὁ τῶν ὅλων δημιουργὸς ἀκολούθως τῇ ἐν τῷ λέγειν τεραστίως πιστικῇ δυνάμει συνέστησεν αὐτὸν ὡς τιμῆς ἄξιον οὐ τοῖς εὐφρονεῖν ἐθέλουσι μόνον ἀνθρώποις ἀλλὰ καὶ δαίμοσι καὶ ἄλλαις ἀοράτοις δυνάμεσιν · αἵτινες μέχρι τοῦ δεῦρο ἐμφαίνουσιν ἤτοι φοβούμεναι τὸ ὄνομα τοῦ Ἰησοῦ ὡς κρείττονος ἤ σεβασμίως ἀποδεχόμεναι ὡς κατὰ νόμους αὐτῶν ἄρχοντος . εἰ γὰρ μὴ θεόθεν ἦν αὐτῷ δοθεῖσα σύστασις , οὐκ ἂν καὶ δαίμονες τῷ ὀνόματι αὐτοῦ ἀπαγγελλομένῳ μόνον εἴκοντες ἀνεχώρουν ἀπὸ τῶν ὑπ᾿ αὐτῶν πολεμουμένων .
Lemmas: ἐπεί δέ μετά οὗτος καί ὁ περί ὁ παιδικός Ἀδριανός ( λέγω δέ ὁ περί Ἀντίνοος ὁ μειράκιον καί ὁ εἰς αὐτός ὁ ἐν Ἀντίνοος ( πόλις ) ὁ Αἴγυπτος τιμή ) οὐδείς οἴομαι ἀποδέω ὁ ἡμέτερος πρός ὁ Ἰησοῦς τιμή , φέρω καί οὗτος ὡς φίλεχθρος λέγω διελέγχω . τίς γάρ κοινός ἔχω ὁ γίγνομαι ἐν ὁ Ἀδριανός παιδικός βίος , οὐδέ ὁ ἄρσην ἀπαθέω γυναικεῖος νόσος φυλάσσω . πρός ὁ σεμνός ἐγώ Ἰησοῦς , ὅς μηδέ ὁ μυρίος κατηγορέω καί ψευδής ὅσος περί αὐτός λέγω δύναμαι καταλέγω ὡς ἄν ὁ τυγχάνω ἀκολασία ἄν ἐπί ὀλίγος γεύω ; ἀλλά καί εἴπερ φιλαλήθης καί ἀδέκαστος ὁ περί ὁ Ἀντίνους ἐξετάζω τις , μαγγανεία ἄν Αἰγύπτιος καί τελετή εὑρίσκω ὁ αἰτία ὁ δοκέω τις αὐτός ποιέω ἐν Ἀντίνοος πόλις καί μετά ὁ τελευτή αὐτός · ὅς καί ἐπί ἄλλος ναός ἱστορέω ὑπό Αἰγύπτιος καί ὁ ὁ τοιοῦτος δεινός γίγνομαι , ἐν τις τόπος ἱδρύω δαίμων μαντικός ἤ ἰατρικός πολλάκις δέ καί βασανίζω ὁ δοκέω τις παραβαίνω περί ὁ τυγχάνω βρῶμα ἤ περί ὁ θιγγάνω νεκρός σῶμα ἀνθρώπινος , ἵνα δοκέω δειδίσσομαι ὁ πολύς καί ἀπαίδευτος . τοιοῦτος δέ εἰμί καί ἐν Ἀντίνοος πόλις ὁ Αἴγυπτος νομίζω εἰμί θεός , ὅς ἀρετή ὁ μέν τις κυβευτικός ζάω καταψεύδομαι , ἕτερος δέ ὑπό ὁ ἐκεῖ ἱδρύω δαίμων ἀπατάω καί ἄλλος ἀπό ἀσθενής ὁ σύνοιδα ἐλέγχω οἴομαι τίνω θεήλατος ἀπό ὁ Ἀντίνοος ποινή . τοιοῦτος δέ εἰμί καί ὁ δράω αὐτός μυστήριον καί ὁ δοκέω μαντεία , ὅς πάνυ μακρός εἰμί ὁ ὁ Ἰησοῦς . οὐ γάρ συνέρχομαι γόης , χάρις τίνω βασιλεύς τις κελεύω ἤ ἡγεμών προστάσσω , ποιέω δοκέω αὐτός εἰμί θεός , ἀλλά αὐτός ὁ ὁ ὅλος δημιουργός ἀκόλουθος ὁ ἐν ὁ λέγω τεράστιος πιστικός δύναμις συνίστημι αὐτός ὡς τιμή ἄξιος οὐ ὁ εὐφρονέω ἐθέλω μόνος ἄνθρωπος ἀλλά καί δαίμων καί ἄλλος ἀόρατος δύναμις · ὅστις μέχρι ὁ δεῦρο ἐμφαίνω ἤτοι φοβέω ὁ ὄνομα ὁ Ἰησοῦς ὡς κρατύς ἤ σεβάσμιος ἀποδέχομαι ὡς κατά νόμος αὐτός ἄρχω . εἰ γάρ μή θεόθεν εἰμί αὐτός δίδωμι σύστασις , οὐ ἄν καί δαίμων ὁ ὄνομα αὐτός ἀπαγγέλλω μόνος εἴκω ἀναχωρέω ἀπό ὁ ὑπό αὐτός πολεμέω .